Kanada xalqaro savdo vaziri Xristya Friland Xitoy va Kanada kompaniyalari umumiy qiymati 914 mln dollardan ko‘proqqa 56 ta kelishuv imzolaganini ma’lum qildi, deb xabar bermoqda Reuters axborot agentligi. Frilandning ta’kidlashicha, Xitoy Kanada uchun katta hamkor bo‘lishi mumkin. Uning aytishicha, Kanada Xitoy bilan erkin savdo kelishuvini kutmoqda hamda Kanada va Xitoy o‘rtasidagi chuqur va samarador iqtisodiy munosabatlarni bosqichma-bosqich, puxta o‘ylangan holda va ehtiyotkorlik bilan qurish kerak. Kelishuvlar dengiz mahsulotlaridan tortib ekologik toza texnologiyalar sohalarida faoliyat yurituvchi turli firmalar o‘rtasida tuzildi.